ક્રેકેટર્સ જેમના મેચ ફિક્સિંગ માટે બેન કરાયા Upadate : 11:52 આઇપીએલમાંથી શ્રીસંત સહિત ત્રણેય ખેલાડીઓને સસ્પેંડ કરી દેવામાં આવ્યાં છે . તપાસ પુરી થાય ત્યાં સુધી ત્રણેય ખેલાડીઓને સસ્પેંડ કરવામાં આવ્યાં છે . આનો અર્થ એવો નથી કે ત્રણેય ખેલાડીઓ હવે આઇપીએલ કદાચ કોઇ મેચ રમી શકશે નહી . દિલ્હી પોલીસની વિશેષ શાખાએ શ્રીસંતને સ્પૉટ ફિક્સિંગમાં કથિત ભૂમિકાના આરોપમાં મુંબઇમાં તેના મિત્રના ઘરેથી જ્યારે અન્ય બે ક્રિકેટરોને નરીમન પ્વાઇંટમાં ટીમ હોટલમાંથી ઝડપી પાડ્યા છે . આ ખેલાડીઓને મુંબઇ ઇન્ડિયન્સ વિરૂદ્ધ વાનખેડે સ્ટેડિયમમાં મેચ બાદ ટીમ હોટલમાં પરત ફરતાં ધરપકડ કરી હતી . મુંબઇએ રાજસ્થાન રોયલ્સને આ મેચમાં 14 રનથી હરાવ્યું હતું . દિલ્હી પોલીસના સૂત્રોના જણાવ્યા અનુસાર આઇપીએલની ગત મેચોમાં સ્પૉટ ફિક્સિંગમાં ભૂમિકા માટે આ ખેલાડીઓ પર નજર રાખવામાં આવતી હતી . જોકે તેમને એ જણાવ્યું નથી કે કઇ મેચો પર નજર રાખવામાં આવી હતી . આ સાથે પોલીસે મુંબઇમાં સાત અને દિલ્હીમાંથી ત્રણ સટોડિયાઓની પણ ધરપકડ કરી લીધી છે . પોલીસને દિલ્હીના અન્ય બે સટોડિયાની શોધ છે . કહેવામાં આવે છે કે હજુ કેટલાક ખેલાડીઓ શંકાના ઘેરામાં છે . આઇપીએલ અધ્યક્ષ રાજીવ શુક્લાએ જણાવ્યું હતું કે તેમને આ ઘટનાની વિસ્તૃત જાણકારીની રાહ છે . રાજસ્થાન રોયલ્સના સીઇઓ રઘુ અય્યરે કહ્યું હતું કે મોડી રાત્રે પોલીસે ત્રણ ખેલાડીઓની ધરપકડ કરી છે અને ટીમ મેનેજમેન્ટ તપાસમાં મદદ કરી રહ્યું છે . તેમને કહ્યું હતું કે રાજસ્થાન રોયલ્સની ભષ્ટ્રાચાર પર શૂન્ય સહિષ્ણુતાની નિતી રહી છે અને જો આરોપો સાબિત થશે તો અમે કાર્યવાહી કરીશું .